
[Hankkeen nimi] -hankesuunnitelma
[bookmark: _Ref187843458]Laadi hankesuunnitelma hyödyntäen tämän asiakirjan rakennetta ja hankkeen kannalta olennaisia kysymyksiä, jotta suunnitelma kattaa hankkeen arvioinnin kannalta olennaiset asiat. Poista tämä ohjeteksti lopullisesta hankesuunnitelmasta.

[bookmark: _Toc239942196]Hankkeen lyhyt kuvaus
Kuvaa lyhyesti hankkeen tavoitteet, keskeiset toimenpiteet, odotetut tulokset ja vaikutukset. Käytä kuvaukseen enintään 1.000 merkkiä. Tämä kuvaus lisätään Sitran rahoituksen asiointipalveluun rahoitusta haettaessa. 
[bookmark: _Toc239942197]Rahoituksen hakija(t) ja hankkeen toteuttaja(t)
[bookmark: _Toc239942198]Rahoituksen hakija(t)
Kuvaa lyhyesti organisaatio, joka hakee rahoitusta hankkeen toteuttamiseen. Jos useampi organisaatio hakee rahoitusta yhdessä (=konsortio, jossa jokainen organisaatio hakee Sitrasta rahoitusta itselleen), kuvaa ne kaikki. Ilmoita myös jokaisesta vastuuhenkilöt.
[bookmark: _Toc239942199]Muut hankkeen toteuttajat
Mikäli hankkeen toteuttamiseen osallistuu myös muita organisaatioita kuin rahoituksen hakija(t), listaa organisaatiot ja vastuuhenkilöt tähän.
[bookmark: _Toc239942200]Yhteishankkeen osaaminen ja vastuut
Mikäli kyse on yhteishankkeesta, kerro minkälaista osaamista hankkeen toteuttamisen kannalta kyseisessä verkostossa on (esim. ekosysteemien rakentaminen, sidosryhmätuntemus jne.). Miten hankkeen vastuunjako toteutetaan toteuttajien kesken?   
[bookmark: _Toc239942201]Hankkeen tausta ja tarve
Jos hanke vastaa Sitran rahoitushakuun, kuvaa miten hanke ratkaisee haussa määriteltyä yhteiskunnallista ongelmaa.
Muita tukikysymyksiä: Kuvaa miksi hanke pitäisi toteuttaa? Mitä uutuusarvoa hankkeella on? Mihin (globaaliin) haasteeseen se vastaa? Miten hanke vastaa Suomen kontekstissa toimintaympäristön muutokseen? Perustuuko hanke aikaisempiin projekteihin ja olemassa oleviin verkostoihin? Mitä kansainvälisesti tapahtuu hankkeen työhön liittyen?
[bookmark: _Toc239942202]Hankkeen toteuttaminen ja aikataulu
Kuvaa, miten ratkaisu voidaan laajentaa vähintään kymmeneen uuteen ympäristöön, organisaatioon tai käyttökohteeseen.
Mitä hankkeessa tehdään? Kuka tekee? Kuvaa hankkeen eri työkokonaisuudet ja hankkeen vaiheet mahdollisimman konkreettisesti. 
Mikä on hankkeen kokonaisaikataulu ja millaisista osista se koostuu?
Kuvaa, miten ratkaisu otetaan käyttöön ja juurrutetaan osaksi normaalia toimintaa rahoituskauden jälkeen. Miten varmistetaan muutosjohtaminen, koulutus ja osaamisen kehittäminen?
[bookmark: _Toc239942203]Tuottavuushyödyt: mekanismi, laskentalogiikka ja suuruus
Kuvaa tässä luvussa kootusti, miten hanke parantaa kuntien ja kaupunkien tuottavuutta, millä laskentalogiikalla hyöty on johdettu ja kuinka suuri se on. Esitä laskelma niin, että ulkopuolinen lukija voi seurata sen jokaisen vaiheen lähtötiedoista lopputulokseen.
[bookmark: _Toc239942204]Tuottavuushyödyn mekanismi
Mihin kunnan tai kaupungin prosessiin, palveluun tai toimintamalliin ratkaisu kohdistuu? Kuvaa syy-seuraussuhde: mikä työvaihe poistuu, nopeutuu, automatisoituu tai siirtyy tehtäväksi toisin, ja miten tämä muuttuu säästyneeksi työajaksi, lyhentyneeksi läpimenoajaksi, pienentyneiksi kustannuksiksi tai paremmaksi palvelun laaduksi. Kerro myös, kenelle hyöty syntyy: henkilöstölle, asukkaille vai kunnan taloudelle.
[bookmark: _Toc239942205]Laskentalogiikka ja oletukset
Esitä laskelma vaiheittain: lähtötaso (nykytilan volyymit, käsittelyajat ja kustannukset sekä niiden lähde), muutoksen suuruus yksikköä kohden, muutoksen kattavuus sekä näistä johdettu kokonaishyöty. Erittele selkeästi, mitkä luvut perustuvat mitattuun näyttöön ja mitkä ovat arvioita, ja kerro kunkin arvion perustelu. Kuvaa myös hyötyjen realisoitumisen aikataulu: milloin hyödyt alkavat syntyä ja milloin ne ovat täysimääräisiä.
[bookmark: _Toc239942206]Hyötyjen suuruus ja panos-tuotos-suhde
Ilmoita hankkeen tuottavuushyödyt euroina ja työaikana sekä hankkeen tuotos-panos-suhde (ROI) suhteessa haettavaan rahoitukseen ja hankkeen kokonaiskustannuksiin. Kerro, kuinka nopeasti tuottavuushyödyt kattavat kehitys- ja käyttöönottovaiheen kustannukset. Esitä hyödyt kahdella tasolla: hakijaorganisaatiossa sekä laajemmin kuntakentässä, jos ratkaisu otetaan käyttöön muissa kunnissa ja kaupungeissa.
[bookmark: _Toc239942207]Hyötyjen todentaminen ja herkkyys
Miten tuottavuushyötyjen toteutumista seurataan ja todennetaan hankkeen aikana ja sen päätyttyä? Mitkä ovat laskelman epävarmimmat oletukset, ja miten kokonaishyöty muuttuu, jos ne eivät toteudu odotetusti? Miten varmistatte, etteivät käytön aikaiset kustannukset kasva samassa suhteessa käytön tai käyttäjämäärän laajetessa?
[bookmark: _Toc239942208]Hankkeen päämäärä
Mitkä ovat hankkeen tavoitteet? Mitä tapahtuu hankkeen ansiosta? Minkälainen muutos on nähtävissä hankkeen lopussa verrattuna lähtötilanteeseen?
[bookmark: _Toc239942209]Hakijan osaaminen, verkostot ja sitoutuminen hankkeeseen
Minkälaista osaamista ja verkostoja hakijalla on kehittää konkreettinen ja toteutuskelpoinen ratkaisu, ottaa se käyttöön ja vakiinnuttaa se osaksi yhteiskunnan toimintaa? Miten haetulla rahoituksella pystytään saavuttamaan asetetut tavoitteet? Millä perusteilla hakija on oikea toimija toteuttamaan hankkeen? Miten hankkeessa varmistetaan hankkeen toteuttamiseen riittävä osaaminen? 
Miten hankkeessa osoitetaan vahva resursoitu sitoutuminen?
[bookmark: _Toc239942210]Mittarit
Miten muutosta mitataan? Miten tiedetään, että tavoitteessa on onnistuttu. 
[bookmark: _Toc239942211]Tulokset ja vaikutus
Miten hanke muuttaa nykytilaa kohti tavoiteltua tulevaisuuden tilannetta? Miten hanke edistää systeemistä muutosta yhteiskunnassa? Mitä konkreettisia tuotoksia hankkeessa syntyy ja miten ne dokumentoidaan? 
[bookmark: _Toc239942212]Kustannusarvio
Rahoituksella voidaan kattaa vain hankesuunnitelmaan perustuvia kustannusarviossa määritettyjä kustannuksia. Kuvaa sanallisesti mistä hankkeen kustannukset aiheutuvat, esimerkiksi henkilöresurssien tarve, ostopalveluiden sisältö, matkat ja muut toteutukseen liittyvät menot. Kuvaus toimii perustana kustannusarviolle. Laadi hankkeen kustannusarvio Sitran rahoituksen asiointipalvelussa alla olevan rakenteen mukaisesti:  
· Rahapalkat 
· Henkilösivukustannukset (%)
· Yleiskustannukset (%)
· Matkakustannukset 
· Aineet ja tarvikkeet
· Koneet ja laitteet
· Ostetut palvelut
· Muut kustannukset
[bookmark: _Toc239942213]Rahoitussuunnitelma
Kerro miten hankkeen kokonaisrahoitus järjestetään. Onko hankkeessa omarahoitusta ja/tai muita rahoittajia Sitran lisäksi? Erittele muut rahoittajat ja heidän rahoituksen määränsä.

Täytä tiedot rahoitusta hakiessasi Sitran rahoituksen asiointipalveluun alla olevan jäsennyksen mukaisesti: 
· Sitralta haettava rahoitus (€):
· Rahoituksen hakijan omarahoitus (€):
· Hankkeen muut rahoittajat yhteensä (€):


[bookmark: _Toc211424431][bookmark: _Toc239942214]Tulosten hyödynnettävyys ja jatko 
Ovatko hankkeessa saadut opit hyödynnettävissä myös muilla aloilla tai muissa organisaatioissa ja suuremmassa mittakaavassa? Jos opit ovat muualla sovellettavissa, miten loppukäyttäjät tai hankkeen kohderyhmä saadaan osallistumaan ratkaisun kehittämiseen ja pilotointiin?  Miten hanke juurrutetaan osaksi toimintaanne tai yhteiskuntaan? Miten varmistatte toiminnan jatkuvuuden rahoituksen kohteena olevan hankkeen jälkeen? Miten hanke juurtuu päätöksentekomekanismeihin? Mitkä ovat skaalausmekanismit? (Monistaminen, institutionaalinen juurruttaminen.)
[bookmark: _Toc239942215]Riskit 
Mitä riskejä hankkeeseen sisältyy ja millaisilla toimenpiteillä niihin voidaan varautua? Pohdi riskejä näistä tulokulmista: Mitkä asiat voivat muodostua esteeksi hankkeen etenemiselle? Mitä ovat riskit, joita hanke voi itse aiheuttaa? Mitä avautuvia mahdollisuuksia hankkeessa voi jäädä hyödyntämättä?
Kuvaa skaalauksen mahdolliset esteet, riskit ja niiden hallintakeinot. Pohdi myös systeemisiä edellytyksiä ja riippuvuuksia.
[bookmark: _Toc239942216]Viestintä
Miten hakija sitoutuu hankkeen viestinnän suunnitteluun ja toteuttamiseen? Mitä viestinnällä tavoitellaan? Mitkä ovat hankkeen oppien skaalaamisen kannalta keskeisimmät viestinnän kohderyhmät, työkalut ja kanavat? (Käytä väliotsikoita, esimerkiksi kohderyhmä, työkalut, kanavat, pääviestit.)

